
ΤΕΧΝΙΚΕΣ ΠΡΟΔΙΑΓΡΑΦΕΣ 
ΠΡΟΜΗΘΕΙΑ ΥΛΙΚΩΝ ΥΔΡΕΥΣΗΣ ΓΙΑ ΤΗΝ ΑΝΤΙΜΕΤΩΠΙΣΗ                                           ΤΟΥ ΦΑΙΝΟΜΕΝΟΥ ΤΗΣ ΛΕΙΨΥΔΡΙΑΣ
Οι παρούσες τεχνικές προδιαγραφές συντάσσονται κατόπιν του υπ΄ αριθμ. 2196 /09-03-2020 εγγράφου του Δ/ντη Οικ. Υπηρεσιών κου Δημητρόπουλου Αθανάσιου  και των συνυμμένων εις αυτό πινάκων υδραυλικών υλικών, τα οποία θα χρησιμοποιηθούν για την αντιμετώπιση του φαινομένου της λειψυδρίας  του Δήμου Ιστιαίας - Αιδηψού.
Τα προς προμήθεια υλικά:
· θα πρέπει να είναι αρίστης ποιότητας, καινούργια, αμεταχείριστα και να προέρχονται από αναγνωρισμένη εταιρεία κατασκευής

· θα πρέπει να τηρούν τις απαραίτητες σχετικές Πρότυπες Ελληνικές κατά ΕΤΕΠ και Ευρωπαϊκές (DIN, IEC, CEN, BSI κλπ.) Τεχνικές Προδιαγραφές.
· όπου απαιτείται θα φέρουν τις απαραίτητες σημάνσεις (σήμανση CE, πρότυπο πιστοποίησης, τύπος/ονομασία υλικού κτλ) 

· θα είναι πλήρεις και θα συνοδεύονται από τα αντίστοιχα μικροϋλικά (π.χ. δακτύλιοι, βίδες, στηρίγματα, παρεμβύσματα κ.λ.π.), τα οποία θα συμπεριλαμβάνονται στην τιμή προσφοράς.

· θα παραδοθούν σε άριστη κατάσταση σε χώρο που θα υποδειχθεί από την Υπηρεσία. Για κάθε είδος απαιτείται και η παράδοση πλήρους σειράς τεχνικών φυλλαδίων και πιστοποιητικών ποιότητας στην Ελληνική γλώσσα (ή όπου δεν είναι εφικτό, στην Αγγλική).

Κατά την διακίνηση, φορτοεκφόρτωση και μεταφορά των υλικών από τον Ανάδοχο Προμηθευτή, θα αποφευχθούν κρούσεις και φθορές που μπορούν να μειώσουν την μηχανική αντοχή των υλικών και των συσκευασιών τους με αποτέλεσμα να τα αχρηστεύσουν . 
                                     ΑΝΑΛΥΤΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ
1. ΣΩΛΗΝΕΣ ΥΔΡΕΥΣΗΣ ΠΟΛΥΑΙΘΥΛΕΝΙΟΥ 3ης ΓΕΝΙΑΣ (ΜΠΛΕ) ΜΕ ΕΛΑΧΙΣΤΗ ΑΠΑΙΤΟΥΜΕΝΗ ΑΝΤΟΧΗ MRS10=10MPa, EN 12201
Οι σωλήνες θα είναι κατασκευασμένοι από πολυαιθυλένιο υψηλής απόδοσης, ονομαστικής πίεσης ΡΝ 10atm, PN 16atm και PN 20atm κατάλληλοι για μεταφορά πόσιμου νερού.

Το υλικό των σωλήνων θα είναι σύμφωνο με το ΕΝ 12201.

Οι σωλήνες, όσον αφορά την εξωτερική και εσωτερική εμφάνισή τους, την αντοχή, τη στεγανότητα και τη αντοχή τους στη θερμοκρασία, θα είναι κατασκευασμένοι σύμφωνα με τις ισχύουσες προδιαγραφές.

Οι σωλήνες θα έχουν τουλάχιστον 50 έτη χρόνο ζωής και αντοχή στην εσωτερική πίεση, στους 20οC .

Οι διαστάσεις και οι ανοχές τους θα καθορίζονται από το ΕΝ 12201.

Οι σωλήνες πριν την παράδοσή τους θα υποβάλλονται σε σειρά ελέγχων και δοκιμών σύμφωνα με τα οριζόμενα από το ΕΝ 12201.

Οι σωλήνες θα είναι κατάλληλοι και για υπόγεια τοποθέτηση.

Στοιχεία όπως η ονομαστική πυκνότητα της πρώτης ύλης, ο δείκτης ροής (Melt Flow Index) της πρώτης ύλης, η επιτρεπόμενη τάση τοιχώματος (σ) της πρώτης ύλης και τα αναλυτικά τεχνικά χαρακτηριστικά των προσφερόμενων σωλήνων, θα περιλαμβάνονται στην προσφορά.

Το χρώμα των σωλήνων ΡΕ θα είναι μπλε με αντηλιακή προστασία.

Οι σωλήνες πολυαιθυλενίου θα φέρουν τυπωμένα αντιδιαμετρικά ανά μέτρο σωλήνα σε βάθος μεταξύ 0,002 mm και 0,15 mm με ανεξίτηλο χρώμα και ύψος χαρακτήρων τα κάτωθι:

Ένδειξη : «ΣΩΛΗΝΑΣ ΝΕΡΟΥ», Σύνθεση υλικού και ονομαστική πίεση, Ονομαστική διάμετρο Χ, πάχος τοιχώματος, Όνομα κατασκευαστή, Χρόνο και παρτίδα παραγωγής, Ελάχιστη απαιτούμενη αντοχή MRS.
2.  ΣΩΛΗΝΕΣ & ΕΞΑΡΤΗΜΑΤΑ ΑΠΟ PVC-U

Σωλήνας (υψηλών πιέσεων) από σκληρό PVC-U (γκρι σκούρο) κομπλέ , κατά ΕΛΟΤ Τ.Π 1501-08-06-02-01

Ειδικότερα ο κατασκευαστής πρέπει να συμμορφώνεται με τα Εθνικά Πρότυπα ΕΛΟΤ ISO EN 1452.

Αυτή η Τεχνική Προδιαγραφή αφορά την προμήθεια σωλήνων και ειδικών εξαρτημάτων από σκληρό PVC.

Η ποιότητα των σωλήνων και ειδικών εξαρτημάτων υπόκειται στον έλεγχο των διαφόρων κρατικών οργανισμών και καθορίζεται από τα Εθνικά Πρότυπα και τις Διεθνείς Προδιαγραφές. Γι’ αυτό , ο κατασκευαστής οφείλει να παρακολουθεί την ποιότητα των προϊόντων και να την ελέγχει με την βοήθεια μεθόδων που περιγράφονται στα Διεθνή Πρότυπα (NHS,ISI,DIN).

Θα είναι τύπου U-PVC 100, κατάλληλα για λειτουργία σε πίεση 16 ατμοσφαιρών και σε θερμοκρασία 20οC.

Οι σωλήνες θα είναι σε μήκη 6μ. και στην τιμή προσφοράς περιλαμβάνεται και ο ελαστικός δακτύλιος.
Καμπύλες (22ο/45°/60ο/90°) για σωλήνες ύδρευσης σκληρού PVC-U (χρώματος γκρι), κατά EN 1452, PN16atm

Οι καμπύλες θα πληρούν τις τεχνικές προδιαγραφές των σωλήνων ύδρευσης από σκληρό PVC-U.
3. ΧΥΤΟΣΙΔΗΡΑ ΕΞΑΡΤΗΜΑΤΑ 
Σε όλα τα χυτοσιδηρά εξαρτήματα θα πρέπει ανάγλυφα να αναγράφεται στο σώμα του υλικού

Οι διαστάσεις κατά DN
Η ονομαστική πίεση λειτουργίας PN

Και η ένδειξη του υλικού του σώματος (π.χ. GG40)

Σε όλα τα τεμάχια όπου απαιτούνται ελαστικοί δακτύλιοι για την στεγανοποίησή του θα περιλαμβάνονται στην τιμή προσφοράς του τεμαχίου, καθώς και τα τεμάχια θα είναι βαμμένα εσωτερικά και εξωτερικά με δύο τουλάχιστον στρώσεις από αντιδιαβρωτική βαφή υψηλής αντοχής, κατάλληλου πάχους και κατάλληλο για χρήση σε πόσιμο νερό και υπόγεια τοποθέτηση.

Η βαφή θα είναι εποξεική η ισοδύναμη με πάχος 250 μm.
Άκρο θηλυκό – Ταφ 3 φλαντζών – Ταφ όλο μούφα – Διπλή κεφαλή παροχής – Εδραζόμενη καμπύλη – Ενωτικό δύο φλαντζών – Συστολές δύο φλαντζών – συστολές δύο μουφών.
Σώμα και Φλάντζα: Ελατός Χυτοσίδηρος τουλάχιστον GGG40 κατά ΕΝ 1563.

Βαφή: Τα τεμάχια θα πρέπει να είναι βαμμένα εσωτερικά και εξωτερικά με δύο τουλάχιστον στρώσεις από αντιδιαβρωτική βαφή υψηλής αντοχής, κατάλληλου πάχους και κατάλληλο για χρήση σε πόσιμο νερό και υπόγεια τοποθέτηση.

Η βαφή θα είναι εποξειδική ή ισοδύναμη με πάχος 250 μm.

Συστολικοί σύνδεσμοι , με πίεση λειτουργίας PN 16

1. Αντικείμενο

Οι σύνδεσμοι προορίζονται για τοποθέτηση εντός του εδάφους και για την σύνδεση PVC με σωλήνα PVC, διαφορετικών διαμέτρων.
2. Τεχνικά χαρακτηριστικά

Οι σύνδεσμοι θα αποτελούνται από τρία μεταλλικά τεμάχια, και δύο ελαστικούς δακτύλιους στεγανότητας. Οι σύνδεσμοι σε κάθε πλευρά θα έχουν τέτοια διαμόρφωση τέτοια ώστε να είναι δυνατή, μέσω κοχλιών –

εντατήρων, η σύσφιξη του ελαστικού δακτυλίου στεγανότητας μεταξύ δύο τεμαχίων του συνδέσμου και του ευθέως άκρου του σωλήνα. Έτσι θα πρέπει να επιτυγχάνεται απόλυτη στεγανότητα της σύνδεσης στην ονομαστική πίεση λειτουργίας (PN).

Επιτρεπτό είναι η στεγάνωση να επιτυγχάνεται μέσω απλής διείσδυσης του συνδέσμου στον σωλήνα. Στην περίπτωση αυτή, ο ελαστικός δακτύλιος στεγανότητας θα είναι προσαρμοσμένος σταθερά στο τεμάχιο που προσαρμόζεται στο ευθύ άκρο του σωλήνα.

Σε κάθε περίπτωση ο σύνδεσμος μετά την εφαρμογή, θα πρέπει να εξαρμώνεται πλήρως και να επαναχρησιμοποιείται χωρίς την χρήση ειδικών εργαλείων ή αναλώσιμων υλικών.

Γενικά Χαρακτηριστικά. α. Υλικά Κατασκευής :

Σώμα: Ελατός Χυτοσίδηρος Τουλάχιστον GG40 κατά ΕΝ 1563.

(Ελαστικοί Δακτύλιοι Στεγανοποίησης : EPDM, NBR κατάλληλο για πόσιμο νερό.

Κοχλίες – Περικόχλια : Χάλυβας με ειδική αντιδιαβρωτική προστασία ή ανοξείδωτος χάλυβας.

Πίεση λειτουργίας : 16 bar 

β. Βαφή

Τα δύο μεταλλικά τεμάχια του εξαρτήματος πρέπει να είναι βαμμένα εσωτερικά και εξωτερικά με δύο τουλάχιστον στρώσεις από αντιδιαβρωτική βαφή υψηλής αντοχής, κατάλληλου πάχους και κατάλληλο για χρήση σε πόσιμο νερό και υπόγεια τοποθέτηση.

Η βαφή θα είναι εποξεική ή ισοδύναμη με πάχος 250 μm.
4. Βαλβίδες εξαερισμού διπλής ενέργειας

Οι βαλβίδες είναι κατασκευασμένες έτσι ώστε να αποκλείονται βλάβες λόγω σκωρίωσης κινητών μερών και οδηγών και θα εξασφαλίζουν πλήρη στεγανότητα, όταν δεν είναι ανοικτές για την απομάκρυνση του αέρα.

Επίσης όλα τα υλικά που έρχονται σε επαφή με το νερό θα πρέπει να είναι πιστοποιημένα για δίκτυα πόσιμου νερού.

Οι βαλβίδες εξαερισμού θα είναι "διπλής ενέργειας", και θα επιτρέπουν την ασφαλή απομάκρυνση αέρα που απελευθερώνεται από το νερό όταν μειώνεται η πίεση, ενώ συγχρόνως πρέπει να είναι ικανές να απομακρύνουν τον αέρα που συγκεντρώνεται κατά την πλήρωση του δικτύου και να επιτρέπουν την είσοδο επαρκών ποσοτήτων αέρα κατά την εκκένωση των σωληνώσεων, ώστε να αποφευχθούν υποπιέσεις στα δίκτυα.

Η βαλβίδα διπλής ενέργειας θα εκτελεί δύο λειτουργίες, αυτόματη και κινητική, με την βοήθεια ενός ή δύο πλωτήρων, κατασκευασμένων από μονόχυτο υλικό υψηλής αντοχής.

Οι βαλβίδες εξαερισμού θα είναι κατάλληλες για πόσιμο νερό και ονομαστικής πίεσης 16bar.

Οι βαλβίδες θα μπορούν να λειτουργούν χωρίς βίαιο κλείσιμο του πλωτήρα, σε διαφορές πίεσης μέχρι και ΔΡ= 0,8 m στο στόμιο.

Οι βαλβίδες θα είναι τέτοιας κατασκευής ώστε να αποκλείονται βλάβες από σκούριασμα κινητών μερών και οδηγών και να εξασφαλίζουν πλήρη στεγανότητα εφόσον δεν είναι ανοικτές για απομάκρυνση αέρα.

Οι βαλβίδες εξαερισμού DN 100 mm θα είναι κατασκευασμένες από ελατό χυτοσίδηρο και θα διαθέτουν φλάντζες σύμφωνα με το πρότυπο ISO 7005 ή DIN 2501. Η συντήρησή τους θα επιτυγχάνεται χωρίς μετακίνηση από το φρεάτιο.

Οι βαλβίδες εξαερισμού 2’’ θα είναι κατασκευασμένες από u-PVC, συμπαγούς, ελαφριάς και ανθεκτικής κατασκευής, με βάση βόλτας κατά BSP.

5. Ζυμπώ από χυτοσίδηρο για σωλήνες PVC (με λάστιχα και βίδες)

1. Αντικείμενο

Οι σύνδεσμοι προορίζονται για τοποθέτηση εντός του εδάφους και για την σύνδεση σωλήνα PVC με σωλήνα PVC. H υπηρεσία ζητεί τα ζυμπώ να έχουν μεγάλο μήκος, για την αποφυγή εσφαλμένων συνδέσεων λόγω μη επαρκούς μήκους, που έχουν παρατηρηθεί στο παρελθόν.

2. Τεχνικά χαρακτηριστικά

Σύνδεσμος ζυμπώ μακρύλαιμος, πλήρης, δηλαδή μαζί με τους συνδέσμους – σώμα, κοχλίες και περικόχλια καθώς και τους ελαστικούς συνδέσμους στεγανότητας και βίδες.

Τα υλικά κατασκευής των επιμέρους εξαρτημάτων θα είναι :

Σώμα : Χυτοσίδηρος κλάσεως τουλάχιστον GG40 κατά ΕΝ 1563.

Σύνδεσμοι : Χυτοσίδηρος κλάσεως τουλάχιστον GG40 κατά ΕΝ 1563.

Κοχλίες –Περικόχλια : Χάλυβας με ειδική αντιδιαβρωτική προστασία ή ανοξείδωτος χάλυβας . Ελαστικοί Σύνδεσμοι Στεγανότητας : EPDM, NBR κατάλληλο για πόσιμο νερό.

3. Βαφή μεταλλικών μερών : Εσωτερική και εξωτερική εποξεική βαφή πάχους 250 μm τουλάχιστον.

6. ΚΟΛΛΑΡΟ ΜΠΛΕ ΕΠΟΞΙΚΟ ΓΙΑ ΡΕ Φ63Χ1/2'' ΡΝ16
 

Τα κολλάρα θα είναι κατάλληλα για την κατασκευή νέων συνδέσεων παροχής και κατάλληλα για εφαρμογή σε αγωγούς PE/PVC του Δικτύου Ύδρευσης αντίστοιχης ονομαστικής διαμέτρου.

Τα κολλάρα παροχής θα αποτελούνται από τα εξής εξαρτήματα:

·      Άνω Τμήμα

·      Κάτω Τμήμα

·      Ελαστικός Δακτύλιος

·      Κοχλίες 

Ειδικά Χαρακτηριστικά

 

Τα κολλάρα παροχής θα αποτελούνται από δύο τμήματα:

·   Το άνω τμήμα, το οποίο θα φέρει οπή πλήρους διατομής σε όλο το πάχος του με θηλυκό σπείρωμα. Σε ολόκληρο το εσωτερικό μέρος του ζωστήρα αλλά και γύρω από την οπή θα είναι προσαρμοσμένο ελαστικό κατάλληλης διατομής και ειδικής διαμόρφωσης, κατασκευασμένο από NBR ή EPDM, κατάλληλο για πόσιμο νερό, ο οποίος και εξασφαλίζει την άριστη στεγάνωση της σύνδεσης,

·   το κάτω τμήμα, το οποίο θα καλύπτεται πλήρως με το ίδιο ελαστικό όπως και το άνω τμήμα .

Η στεγάνωση θα επιτυγχάνεται με σύσφιξη του ζωστήρα επί του αγωγού μέσω κοχλιών  που ενώνουν τα δύο τμήματά του.

Η όλη κατασκευή θα είναι για κλάση πίεσης PN 16atm.

Κατά την σύσφιξη του ζωστήρα θα αποφεύγεται η σημειακή καταπόνηση του αγωγού.                Αυτό συμβαίνει επειδή ισχύουν τα εξής:

·      Το πλάτος του ζωστήρα θα είναι τουλάχιστον της τάξης της ονομαστικής διαμέτρου του αγωγού στον οποίο θα τοποθετηθεί.

·      Θα υπάρχει ελαστική επίστρωση κατάλληλου πάχους σε όλη την εσωτερική επιφάνεια του ζωστήρα.

·      Θα υπάρχει διάταξη τέρματος στα δύο άκρα του, για την αποφυγή υπέρμετρης σύσφιξης.

·      Θα αποκλείεται η στροφή του ζωστήρα περί του αγωγού, μετά την σύσφιξή του.

Το υλικό κατασκευής του άνω και του κάτω τμήματος του ζωστήρα θα είναι τουλάχιστον χυτοσίδηρος της κλάσης GGG40. Τα δύο τμήματα θα είναι προστατευμένα από ηλεκτροστατική βαφή χρώματος μπλε κατάλληλης για πόσιμο νερό και πάχους 250 μm.

Το υλικό κατασκευής των κοχλιών και των περικοχλίων θα είναι ανοξείδωτος χάλυβας AISI 304
7. Φλάντζα χαλύβδινη τόρνου, κατά DIN κλάσης πίεσης PN 16 ποιότητας υλικού R.St.37.2
Προορισμός

Οι χαλύβδινες φλάντζες προορίζονται για την σύνδεση στα φλαντζωτά άκρα χυτοσιδήρων εξαρτημάτων (φλαντζοζιμπώ, γωνίες, ταυ κλπ).                                                  Ορίζεται ως πίεση λειτουργίας των χαλύβδινων φλαντζών οι 16 ατμ.

8. Ελαστικό Παρέμβρυσμα (φλάντζα) από E.P.D.M., Με τρύπες

Οι ελαστικοί δακτύλιοι στεγανοποίησης θα είναι κατάλληλοι για χρήση σε δίκτυα πόσιμου νερού. Θα χρησιμοποιηθούν για την στεγανοποίηση των φλατζών των βαννών μετά των ειδικών τεμαχίων.

Για την παραγωγή των ελαστικών δακτυλίων στεγανότητας θα έχει χρησιμοποιηθεί συνθετικό ελαστικό EPDM ή οποιδήποτε άλλο ισοδύναμο. Το υλικό πρέπει να είναι αβλαβές από τοξικολογικής άποψης και δεν μεταβάλλει τις οργανοληπτικές ιδιότητες του νερού.

Οι δακτύλιοι θα είναι βουλκανισμένοι και δεν θα υφίστανται αποθείωση.

Θα είναι επίσης ομοιογενείς και ελεύθεροι εγκλεισμάτων αέρος, ορατών πόρων, χαραγών και εξογκωμάτων που επηρεάζουν την λειτουργία του δακτυλίου.

Τέλος θα είναι σταθεροί έναντι όλων των ουσιών που περιέχονται στο νερό όπως και των βακτηριδίων. Η μορφή του δακτυλίου είναι τέτοια ώστε εξασφαλίζει απόλυτη στεγανότητα του συνδέσμου.

9. ΚΟΧΛΙΩΤΑ ΕΞΑΡΤΗΜΑΤΑ ΥΔΡΕΥΣΗΣ

Η πρώτη ύλη που χρησιμοποιείται για την κατασκευή των εξαρτημάτων πολυαιθυλενίου είναι ΡΕ 100 ELTEX TUB 121 black και πρέπει να διαθέτει Πιστοποιητικά ∆ιασφάλισης Ποιότητας ISO 9001: 2008 και ISO 14001:2004. Τα προσφερόμενα εξαρτήματα πρέπει να είναι ενιαίας χύτευσης και φέρουν σήμανση κατά τη διαδικασία της έγχυσης και πληροφορίες που αφορούν στο εξάρτημα, όπως διάμετρος, SDR, ΡΕ 100, στοιχεία αναγνώρισης του εξαρτήματος (batch number). Όλα τα προσφερόμενα εξαρτήματα θα συνοδεύονται κατά την παράδοση τους από πιστοποιητικά ΕΝ 10204-3.1 τα οποία θα πιστοποιούν τα αποτελέσματα των δοκιμών και θα τεκμηριώνουν τη συμβατότητα της συγκεκριμένης παρτίδας προς τις απαιτήσεις και τα τεχνικά χαρακτηριστικά που προβλέπονται στο πρότυποΕΝ-12201. Πρότυπα ενδεικτικά: για EN 12201 - 2 : 2011, UNI 9561-9562, UNI EN 712-713-715, UNI ISO 7/1, ISO 14236, UNI 2233.
10. Σύνδεσμος αγκύρωσης ορειχάλκινος για σωλήνες πολυαιθυλενίου (Ρακόρ συσφίξεως PE), PN 16, με το αντίστοιχο ορειχάλκινο δακτυλίδι σύσφιξης,

Προορισμός

Τα ορειχάλκινα ρακόρ μηχανικής σύσφιξης θα τοποθετηθούν στο άκρο αγωγού πολυαιθυλενίου PE (αγωγό διανομής) και θα εξασφαλίσουν την ένωση του αγωγού με τους σφαιρικούς κρουνούς συνένωσης και διακοπής ή θα συνδεθούν επί αγωγών PE της ίδιας διαμέτρου και από τις δύο πλευρές στην περίπτωση των συνδέσμων.

Γενικά Χαρακτηριστικά.

Τα ορειχάλκινα ρακόρ - σύνδεσμοι μηχανικής σύσφιξης PE θα είναι αρίστης κατασκευής, χωρίς πόρους, υπολείμματα άνθρακα ή οποιαδήποτε χυτευτική ή κατασκευαστική ατέλεια.

Θα αναγράφονται πάνω στο σώμα των ορειχάλκινων ρακόρ - συνδέσμων μηχανικής σύσφιξης PE (ανάγλυφη σήμανση) τα παρακάτω χαρακτηριστικά :

Κατασκευαστής (ή αναγνωρισμένο σήμα κατασκευαστή). Διάμετρος εξαρτήματος.

Λειτουργικές απαιτήσεις συνδέσμου.

Ο σύνδεσμος θα πρέπει από την μία πλευρά να συνδέεται επί του αγωγού πολυαιθυλενίου PE και από την άλλη να διαμορφώνει απόληξη αρσενικού ή θηλυκού μεταλλικού σπειρώματος ή θα πρέπει να συνδέεται επί αγωγών PE της ίδιας διαμέτρου και από τις δύο πλευρές στην περίπτωση των συνδέσμων.

Σύνδεση επί του αγωγού πολυαιθυλενίου PE.

Η σύνδεση επί του αγωγού πολυαιθυλενίου θα γίνεται με μηχανικό τρόπο αποκλειόμενης της αυτογενούς συγκόλλησης (PE). Με τη σύνδεση πρέπει να εξασφαλίζονται η στεγάνωση και η αγκύρωση.

Ειδικότερα :

α1. Στεγάνωση θα πραγματοποιείται μέσω ελαστικού δακτυλίου (o-ring ) ο οποίος θα εφάπτεται εξωτερικά περιφερειακά του αγωγού και εσωτερικά περιφερειακά του συνδέσμου. Η στεγανότητα θα επιτυγχάνεται με απλή διείσδυση του αγωγού εντός του ελαστικού δακτυλίου.

α2. Ο σύνδεσμος θα πρέπει να διαθέτει διάταξη αγκύρωσης του αγωγού πολυαιθυλενίου που θα αποκλείει την

αξονική απομάκρυνση του αγωγού από το σύνδεσμο. Η αγκύρωση θα επιτυγχάνεται με σύσφιξη του δακτυλίου αγκύρωσης επί της εξωτερικής επιφάνειας του αγωγού περιμετρικά.

Ενδεικτικά αναφέρεται διάταξη, η οποία αποτελείται από δακτύλιο αγκύρωσης κατασκευασμένο από ορείχαλκο, ο οποίος σφίγγει εξωτερικά το σωλήνα. Η σύσφιξη επιτυγχάνεται με την εξαναγκασμένη μείωση της διαμέτρου του δακτυλίου αγκύρωσης (ορείχαλκος), μέσω σύσφιξης της εξωτερικής επιφάνειάς του από το περικόχλιο σύσφιξης.

Στην εσωτερική πλευρά του δακτυλίου αγκύρωσης θα υπάρχουν περιφερειακές προεξοχές οι οποίες θα διεισδύουν εξωτερικά περιμετρικά στον αγωγό του πολυαιθυλενίου. Οι προεξοχές αυτές θα πρέπει να είναι μικρής επιφάνειας, ώστε να επιτυγχάνεται η διείσδυση εντός της μάζας του αγωγού και όχι απλής συμπίεσης τους.

Το βάθος των προεξοχών αυτών θα πρέπει να είναι μικρό, ώστε να μην μειώνεται συνολικά η αντοχή του αγωγού.

Το Περικόχλιο Σύσφιξης συνδέεται εξωτερικά του σώματος του ορειχάλκινου συνδέσμου.

Οι ορειχάλκινοι σύνδεσμοι επισκευής – συνένωσης πρέπει να επιτρέπουν την διέλευση του αγωγού καθ’ όλο το μήκος τους ώστε να διευκολύνουν την τοποθέτηση τους στους προς επισκευή αγωγούς, δηλ οι ορειχάλκινοι σύνδεσμοι δεν πρέπει να διαθέτουν διάταξη τερματισμού του αγωγού στο κέντρο τους όπως διαθέτουν οι απλοί ορειχάλκινοι ενδιάμεσοι σύνδεσμοι.

β. Εξάρμωση

Ο σύνδεσμος θα πρέπει να έχει την δυνατότητα εξάρμωσης. Η εξάρμωση θα πρέπει να γίνεται χωρίς να καταστρέφεται ο σωλήνας ή ο σύνδεσμος και να επαναλαμβάνεται με την ίδια ευκολία και αξιοπιστία.

γ. Υλικά κατασκευής

Σώμα – Περικόχλιο Σύσφιξης: Ορείχαλκος CW 614N ή CW 617N σύμφωνα με το πρότυπο ΕΝ 12164/5/8. Δακτύλιος αγκύρωσης : Ορείχαλκος CW 614N ή CW 617N σύμφωνα με το πρότυπο ΕΝ 12164/5/8.

Δακτύλιος στεγανότητας : EPDM, NBR.

δ. Πίεση Λειτουργίας.

Η πίεση λειτουργίας του συνδέσμου πρέπει να είναι τουλάχιστον 16 bar ε. Πίεση δοκιμής

Η πίεση δοκιμής του συνδέσμου με νερό πρέπει να είναι τουλάχιστον 25 bar
11. ΧΥΤΟΣΙΔΗΡΕΣ ΒΑΝΕΣ ΣΥΡΤΟΥ ΕΛΑΣΤΙΚΗΣ ΕΜΦΡΑΞΗΣ

Δικλείδες Χυτοσιδηρές Ελαστικής Έμφραξης κατά ΕΛΟΤ Τ.Π 1501-08-06-07-02:2009

Οι χυτοσιδηρές βάνες ελαστικής έμφραξης προορίζονται για πόσιμο νερό και για τοποθέτηση εντός εδάφους, με χειρισμό με ειδικό κλειδί μέσω φρεατίου βάνας. Οι βάνες θα είναι ονομαστικής πίεσης 16 bar (PN16).

Η κατασκευή των βανών θα είναι τέτοια ώστε να εξασφαλίζεται απόλυτη στεγανότητα κατά το κλείσιμο και προς τις δύο πλευρές ανάντη και κατάντη, μακρόχρονη και ομαλή λειτουργία, όπως και ελαχιστοποίηση των απαιτήσεων για την συντήρησή τους.

Οι βάνες όταν είναι ανοικτές θα πρέπει να ελευθερώνουν πλήρως τη διατομή που αντιστοιχεί στην ονομαστική τους διάμετρο και να έχουν εσωτερικά κατάλληλη διαμόρφωση, απαλλαγμένη εγκοπών κ.λ.π., στο κάτω μέρος ώστε να αποτρέπεται ενδεχόμενη επικάθιση φερτών που θα καθιστούν προβληματική τη στεγανότητα κατά το κλείσιμο της βάνας.

Οι βάνες θα είναι κατάλληλης κατασκευής ώστε σε περίπτωση ενδεχόμενης επισκευής, το κυρίως μέρος της βάνας να μην αποσυνδέεται από τη σωλήνωση και να επιτρέπει την αντικατάσταση του άνω τμήματος, σύρτη, βάκτρου κ.λ.π.

Όλα τα υλικά κατασκευής θα είναι άριστης ποιότητας και θα παρουσιάζουν ικανή αντοχή σε φθορά και διάβρωση.

Η βάνα θα κλείνει όταν το βάκτρο περιστρέφεται δεξιόστροφα. Η στεγανοποίηση του βάκτρου θα επιτυγχάνεται με δακτύλιους O-RINGS υψηλής αντοχής σε διάβρωση και κατάλληλους για στεγανότητα σε θερμοκρασίες μέχρι 60°C, ή άλλο ισοδύναμο τρόπο στεγανοποίησης, που θα εγκριθεί από την Επιτροπή Προμηθειών, με την προϋπόθεση ότι δεν θα απαιτείται σύσφιξη για την επίτευξη στεγάνωσης.

Οι βάνες θα είναι κατάλληλης κατασκευής ώστε σε περίπτωση ενδεχόμενης επισκευής το κυρίως μέρος της βάνας δεν θα αποσυνδέεται από τη σωλήνωση και θα επιτρέπεται η αντικατάσταση του άνω τμήματος, σύρτη, βάκτρου, κλπ.

Ο χειρισμός των δικλείδων θα γίνεται με χειροτροχό ο οποίος θα πρέπει να τις συνοδεύει.
12. ΓΑΛΒΑΝΙΖΕ ΕΞΑΡΤΗΜΑΤΑ
 

 Όλα τα εξαρτήματα να είναι κατασκευασμένα από μαλακό χυτοσίδηρο σύμφωνα με το πρότυπο ΕΝ 10242:1994 καθώς και το ISO 49 << Malleable cast iron fittings threaded to ISO 7-1>> ή το ισοδύναμο του JIS (Japanese Industrial Standard) B 2301 :1999 . . Οι διατομές των εξαρτημάτων ορίζονται από το πρότυπο EN ISO 6708 .Τα εξαρτήματα είναι εν θερμώ γαλβανισμένα.

  

Σήμανση (ΕΝ 10242:1994 παράγραφος 14 )

Τα εξαρτήματα θα φέρουν κατ’ ελάχιστον την παρακάτω σήμανση ( εκτός εάν είναι αδύνατο λόγω διαστάσεων ) :

·         Κατασκευαστής (ή αναγνωρισμένο σήμα κατασκευαστή).

·         Διάμετρος σφαιρικού κρουνού .

 

Υλικό κατασκευής (ΕΝ 10242:1994 παράγραφος 5.1 )

Ως υλικό κατασκευής ορίζεται το EN-CJMΒ-350-10 ή το EN-CJMΒ-300-6

 

Σπειρώματα

Τα σπειρώματα θα ακολουθούν το ISO   7/1 για διαστάσεις από 1/8 ‘’ έως 6’’ .

Πίεση λειτουργίας (ΕΝ 10242:1994 παράγραφος 14 )

Ως πίεση λειτουργίας για τα εξαρτήματα ορίζονται τα 20 bar (για θερμοκρασίες από -20Ο C έως 300Ο C (ΕΝ 10242:1994 παράγραφος 10.2 )).
13. ΟΡΕΙΧΑΛΚΙΝΟΙ ΣΦΑΙΡΙΚΟΙ ΚΡΟΥΝΟΙ (ΒΑΝΕΣ)
Οι σφαιρικοί κρουνοί θα είναι κατασκευασμένοι, δοκιμασμένοι και πιστοποιημένοι σύμφωνα με το διεθνές πρότυπο EN 13828. Το υλικό κατασκευής τους θα είναι ανθεκτικό, χωρίς προσμίξεις άλλων υλικών. Θα αναγράφονται, πάνω στο σώμα των σφαιρικών κρουνών (ανάγλυφη σήμανση) τα παρακάτω χαρακτηριστικά:

· κατασκευαστής (ή αναγνωρισμένο σήμα κατασκευαστή)

· Διάμετρο σφαιρικού κρουνού

· Πίεση λειτουργίας ΡΝ.

Οι σφαιρικοί κρουνοί πρέπει να καλύπτουν τις παρακάτω προδιαγραφές :

· Πίεση λειτουργίας τουλάχιστον 25 bar που θα αναγράφεται στο σώμα.

· Πίεση δοκιμής σώματος (υδραυλική) 1,5 φορά την πίεση λειτουργίας του κρουνού

· Πίεση στεγανότητας ίση με την πίεση λειτουργίας του κρουνού

· Η δοκιμή στεγανότητας θα πραγματοποιείται με πίεση αέρα μέσα σε λουτρό νερού .

· Σώμα : Ορείχαλκος CW617N βάση του προτύπου ΕΝ 12165 ή CW614N βάση του ΕΝ12164

· Άκρα : Ορείχαλκος CW617N βάση του προτύπου ΕΝ 12165 ή CW614N βάση του ΕΝ12164

· Σφαίρα : Ορείχαλκος (CW617N βάση του προτύπου ΕΝ12165), διαμανταρισμένη, γυαλισμένη και κατάλληλα επικαλυμμένη για την αποφυγή απελευθέρωσης καρκινογόνων μετάλλων στο διερχόμενο από αυτές πόσιμο νερό.

· Άξονας - Στυπιοθλίπτης και δακτυλίδι : Ορείχαλκος CW617N βάση του προτύπου ΕΝ 12165 ή CW614N βάση του ΕΝ12164

· Ροδέλες συγκράτησης-στεγανοποίησης σφαίρας : καθαρό τεφλόν (PTFE)

· Το αξονάκι χειρισμού σφαίρας θα εφαρμόζει απόλυτα στην αντίστοιχη εγκοπή και θα αντέχει σε ροπή τουλάχιστον 15 χιλιογραμμόμετρων .

· Το άνοιγμα και το κλείσιμο του κρουνού θα επιτυγχάνεται με στροφή 90 μοιρών.

· Ο  κρουνός  θα φέρει εξάγωνο
και στα δύο άκρα του (είτε αρσενικού είτε θηλυκού σπειρώματος) για ασφαλή σύσφιξη κατά την τοποθέτηση.

· Σπείρωμα άκρων: Σύμφωνα με το πρότυπο ISO228 και τα ζητούμενα στο τιμολόγιο μελέτης.

· Ο χειρισμός των κρουνών έως 1΄΄θα είναι με πεταλούδα και για τους υπόλοιπους με χειρομοχλό.

· Το καπάκι στο αξονάκι χειρισμού θα είναι χειρολαβή από χάλυβα. Η βίδα  συγκράτησης της χειρολαβής θα είναι από ορείχαλκο ή ανοξείδωτο χάλυβα.
ΟΡΕΙΧΑΛΚΙΝΟΙ ΣΦΑΙΡΙΚΟΙ      ΚΡΟΥΝΟΙ   
14. ΣΤΕΓΑΝΩΤΙΚΑ/ ΕΛΑΣΤΙΚΑ ΠΑΡΕΜΒΥΣΜΑΤΑ

Οι ελαστικοί δακτύλιοι στεγανότητας θα είναι κατάλληλοι για χρήση σε δίκτυα πόσιμου νερού.

Για την παραγωγή των ελαστικών δακτυλίων στεγανότητας μπορεί να χρησιμοποιηθεί φυσικό ή συνθετικό ελαστικό ή μίγμα αυτών. Το υλικό πρέπει να είναι αβλαβές από τοξικολογικής άποψης και να μη μεταβάλλει τις οργανοληπτικές ιδιότητες του νερού.

Να είναι επίσης ομοιογενείς και ελεύθεροι εγκλεισμάτων αέρος, ορατών πόρων, χαραγών και εξογκωμάτων που επηρεάζουν την λειτουργία του δακτυλίου.

Τέλος να είναι σταθεροί έναντι όλων των ουσιών που περιέχονται στο νερό όπως και των βακτηριδίων.

Η μορφή του δακτυλίου πρέπει να είναι τέτοια ώστε να εξασφαλίζει απόλυτη στεγανότητα του συνδέσμου.

15. ηλεκτροεξαρτήματα (ηλεκτρομούφες)
Τα ηλεκτροεξαρτήματα (ηλεκτρομούφες,) που θα χρησιμοποιηθούν για σωλήνες ύδρευσης πολυαιθυλενίου ΡΕ 100, θα παράγονται από ΗDΡΕ (πολυαιθυλένιο ΡΕ 100).

Τα ηλεκτροεξαρτήματα (κατά την ως άνω έννοια) και τα εξαρτήματα ευθέων άκρων που θα χρησιμοποιηθούν για σωλήνες ύδρευσης πολυαιθυλενίου ΡΕ 100 θα πρέπει  να συμμορφώνονται  στις  απαιτήσεις  των προδιαγραφών EN 12201-3, ISO 4427 για πόσιμο νερό και θα παράγονται με τη μέθοδο έγχυσης (injection moulding), αποκλειομένων των εξαρτημάτων που παράγονται με άλλες μεθόδους.

Tα προς προμήθεια εξαρτήματα για σωλήνες ύδρευσης πολυαιθυλενίου ΡΕ 100, θα πρέπει:

· Να συσκευάζονται σε διαφανείς προστατευτικές σακούλες και μέσα σε χαρτοκιβώτια.               
· Στην εξωτερική επιφάνεια τους θα πρέπει να είναι ανάγλυφα τυπωμένες, κατά τη διαδικασία της έγχυσης, πληροφορίες που αφορούν στο εξάρτημα, όπως διάμετρος, SDR, PE 100, στοιχεία αναγνώρισης του εξαρτήματος (batch number).

· Τα εξαρτήματα που θα χρησιμοποιηθούν για συγκόλληση (ηλεκτρομούφες, εξαρτήματα με ενσωματωμένες ηλεκτρομούφες κ.λ.π.) θα φέρουν ετικέτα με γραμμογράφηση (bar code) τύπου Interleaved 2.5 (σύμφωνα με τα ISO 7810 και 7811) στην οποία:

· θα είναι δυνατή η ανάγνωση/μεταφορά των δεδομένων συγκόλλησης των ηλεκτροεξαρτημάτων με barcode .

· θα είναι δυνατή η αναγνώριση της ταυτότητας του εξαρτήματος (traceability code).

· θα είναι τυπωμένα όλα τα απαραίτητα στοιχεία (τάση ρεύματος, χρόνος θέρμανσης, χρόνος ψύξης κ.λπ.) ώστε ακόμη και σε περίπτωση φθοράς της barcode διαγράμμισης ή άλλης αιτίας, να είναι δυνατή η χειροκίνητη συγκόλληση του εξαρτήματος.

· Για λόγους ασφαλείας κατά την εφαρμογή (αποφυγή βλαβών στην αντίσταση), αποφυγής φθορών κατά την αποθήκευση (επιφανειακή οξείδωση αντίστασης) και καλύτερης συγκόλλησης, θα πρέπει η αντίσταση των ηλεκτρομουφών, ηλεκτροεξαρτημάτων, ηλεκτροσελλών και εξαρτημάτων δημιουργίας διακλαδώσεων, να είναι πλήρως ενσωματωμένη στο σώμα του ηλεκτροεξαρτήματος.

· Τα εξαρτήματα που θα χρησιμοποιηθούν για συγκόλληση θα πρέπει να είναι μονοκαλωδιακά (monofilar) και όχι δικαλωδιακά (bifilar).

· Δείκτες τήξης για κάθε ζώνη συγκόλλησης, με σκοπό τον οπτικό έλεγχο της ολοκλήρωσης της συγκόλλησης, θα πρέπει να περιλαμβάνονται στο σώμα του εξαρτήματος κοντά στους ακροδέκτες. Οι δείκτες τήξης θα πρέπει να είναι κωνικοί, ώστε να εμποδίζεται η υπερχείλιση και απώλεια του υλικού και η αποφυγή ατυχημάτων.
    Ηλεκτρομούφα με E/F για σωλήνες ύδρευσης πολυαιθυλενίου PE 100, PN 16atm

Οι ηλεκτρομούφες με E/F θα πληρούν τις τεχνικές προδιαγραφές των σωλήνων ύδρευσης από πολυαιθυλένιο ΡΕ 100 3ης γενιάς .
                                          Συμπληρωματικές Προδιαγραφές
1. Για οποιοδήποτε υλικό, κατασκευή, ποιοτικό έλεγχο (διαδικασίες / μεθόδους / δοκιμές κλπ.) που δεν καλύπτονται από :

- τους κανονισμούς / προδιαγραφές / κώδικες από τα άρθρα της ΕΣΥ και τους λοιπούς όρους

δημοπράτησης.

- τις παρούσες προδιαγραφές, δηλαδή τα άρθρα της παρούσας Τ.Σ.Υ.

θα εφαρμόζονται τα «Ευρωπαϊκά Πρότυπα» (ΕΤ) που έχουν εγκριθεί από την Ευρωπαϊκή Επιτροπή Τυποποίησης (CEN) ή από την Ευρωπαϊκή Επιτροπή Ηλεκτρονικής Τυποποίησης (CENELEC) ως «Ευρωπαϊκά Πρότυπα CEN» ή ως «Κείμενα εναρμόνισης (HD) σύμφωνα με τους κοινούς κανόνες των οργανισμών αυτών.

2. Συμπληρωματικά προς τα ανωτέρω και κατά σειράν ισχύος θα εφαρμόζονται :

α. Οι Κοινές Τεχνικές Προδιαγραφές, ήτοι εκείνες που έχουν εκπονηθεί με διαδικασία αναγνωρισμένη από τα κράτη - μέλη της Ευρωπαϊκής Ένωσης με σκοπό την εξασφάλιση της

ενιαίας εφαρμογής σε όλα τα κράτη - μέλη και έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων.

β. Οι «Ευρωπαϊκές Τεχνικές Εγκρίσεις» (ΕΤΕ) που είναι οι ευνοϊκές τεχνικές εκτιμήσεις της καταλληλόλητας ενός προϊόντος για χρήση, με γνώμονα την ικανοποίηση των βασικών απαιτήσεων για τις κατασκευές με βάση τα εγγενή χαρακτηριστικά του προϊόντος και τους τιθέμενους όρους εφαρμογής και χρήσης του. Τέτοιες (ΕΤΕ) χορηγούνται από τον οργανισμό που είναι αναγνωρισμένος για τον σκοπό αυτό από το εκάστοτε κράτος - μέλος.

γ. Οι Πρότυπες Τεχνικές Προδιαγραφές (ΠΤΠ) του Ελληνικού Υπουργείου Περιβάλλοντος Χωροταξίας και Δημοσίων Έργων (Υ.ΠΕ.ΧΩ.Δ.Ε.) ή του προγενέστερου Υπουργείου Δημοσίων

Έργων (Υ.Δ.Ε.) καθ’ ό μέρος αυτές δεν αντιβαίνουν την Κοινοτική Νομοθεσία και τις προβλέψεις της παρούσας ΤΣΥ.

δ. Συμπληρωματικά προς τα παραπάνω, θα εφαρμόζονται οι προδιαγραφές ΕΛΟΤ (Ελληνικού

Οργανισμού Τυποποίησης) και σε συμπλήρωση αυτών οι Προδιαγραφές ISO (International Standards Organization) και σε συμπλήρωση αυτών οι ASTM των ΗΠΑ.

3. Υποχρεώσεις διαγωνιζομένων και Αναδόχου

Κάθε διαγωνιζόμενος και συνεπώς και ο Ανάδοχος, με μόνη την υποβολή της Προσφοράς του, αναγνωρίζει ότι οι προαναφερθείσες προδιαγραφές είναι κατάλληλες και επαρκείς για την εκτέλεση της προμήθειας και ότι αναλαμβάνει κάθε υποχρέωση, κίνδυνο ή συνέπεια που απορρέει από την εφαρμογή των.

	Ιστιαία,    ......  -.........- 2020
ο Συντάξας
Μπίρης Αναστάσιος
Πολιτικός Μηχ/κος Εργων Υποδομής  ΤΕ3 / A
	ΕΛΕΓΧΘΗ
Ιστιαία  ......  -.........- 2020
Ο αναπλ.  Προιστάμενος του Τμ. Τεχν.

 Έργων & Συντήρησης Υποδομών

Τσαπέτης Κων/νος

Ηλεκτρ/γος Μηχανικός ΤΕ4 / Α
	EΘΕΩΡΗΘΗ

Ιστιαία,    ......  -.........- 2020

Ο Προιστάμενος 

της Δ.Τ.Υ.Π.Π.

Μουσουτζάνης Αθανάσιος

Πολιτικός Μηχανικός ΜSc ΠΕ3 /Α

